

Poslednú januárovú nedeľu (29.01.2006) sa uskutočnil v španielskom kráľovskom stredisku Vall d'Aran prvý
z dvoch pretekov Svetového pohára jednotlivcov pre sezónu 2005/2006.
Sťažené poveternostné podmienky a zlá pripravenosť organizátorov viedli k predčasnému prerušeniu
preteku. V hustom snežení sa o 8h45 vydalo na nahrádnu trať po zjazdovke až 89 pretekárov z 10
krajín sveta. Je to v histórii Svetového pohára zatiaľ najväčšia účasť. O to nepríjemnejší a rozpačitý
je výsledok pretekov. Pretekári mali v dvoch kolách zdolať 650 m výstup a zjazd, avšak pre neexistujúcu
stopu posledných 100 výškových metrov v druhom výstupe sa pretekári v čele rozhodli nepokračovať v preteku
a ten bol následne zrušený. Medzinárodné pravidlá umožňujú zostaviť výsledkovú listinu na základe poradia
na poslednej kontrole, v tomto prípade na konci prvého zjazdu.
Všetci účastníci neskývali veľké sklamanie a obavy z toho kam až svetový pretekársky skialpinizmus
bude musieť klesnuť, aby sa kompetení zobudili.
Výsledky podujatia sú teda bez časov a podľa nich sa Peter Svätojánsky umiestnil na 18. mieste a
Milan Madaj na 26. mieste. Prikladáme aj oficiálnu výsledkovú listinu
Zuzana Rychliková
Oficiálna výsledková listina

